Document ID: /fineweb-2-swissfilter-quality_10-filterrobots/filtered/02818.jsonl.gz/145

KRK – Udruga Kreativni Krk poziva svu djecu i mlade u dobi od 13 godina nadalje da se odazovu audiciji za nove glazbene radionice Zbora mladih Tiramol.
Zbor mladih Tiramol vodit će dvojac koji se, uz pedagoške kompetencije, može pohvaliti i dugogodišnjim iskustvom u svijetu glazbe: Lucija Kosić Palić i Dana Bajčić.
Termini proba bit će definirani u suradnji s polaznicima, a odvijat će se jednom tjedno u trajanju od 90 minuta. Radionice kreću tijekom veljače.
U sjedištu Udruge smještenom iznad gradske tržnice okruženi profesionalnom opremom, članovi Zbora na zabavan će način razvijati svoje vokalne vještine, i to sudjelujući u aktivnostima koje uključuju: savladavanje tehnika disanja, prakticiranje vokalnih vježbi i višeglasnog pjevanja, izvođenje zabavnih vokalnih aranžmana, iskustvo javnog nastupa, snimanje u profesionalnom studiju, gostujuća predavanja i još mnogo toga.
Za sve dodatne informacije oko audicija i upisa, možete se javiti telefonom na: 092 33 19 441 (Luka Adžić-Kapitanović, voditelj Udruge) ili e-mailom na: <email-pii>.
Tiramol je dio programa Kreativne radionice Kreativnog Krka kojeg je Udruga pokrenula još 2020. godine.
Upišite se u Tiramol i krenite na novo, uzbudljivo vokalno putovanje, pozivaju iz Udruge.
B.K.
PROČITAJTE JOŠ:
Izvor: www.morski.hr